# Erabilera

/com.sun.star.comp.Calc.NLPSolver/Usage.xhp
Arazo ez-linealen ebazlea;Erabilera
Erabilera
DEPS zein SCO erabili, hasteko 'Tresnak - Ebazlea' aukerara joan eta ezarri optimizatuko den gelaxka, aurrerapen-norabidea (minimizazioa, maximizazioa) eta xedea lortzeko aldatuko diren gelaxkak. Ondoren, joan aukeretara eta zehaztu erabiliko den ebazlea eta, beharrezkoa bada, doitu parametroak.
Ebazpen posibleen barrutia mugatzeko edo zenbait baldintza zigortzeko erabil ditzakezun murriztapenen zerrenda bat ere badago. Hala ere, DEPS eta SCO ebazle eboluzionisten kasuan, murriztapen hauek arazoaren aldagaien gaineko mugak zehazteko ere erabiltzen dira. Algoritmoen ausazko izaeraren ondorioz, oso gomendagarria da horrela egitea eta goiko muga ematea (bai eta beheko muga ere 'Onartu aldagai ez-negatiboak' desaktibatuta badago) aldagai guztietarako. Ez dute zertan (ziur asko ezezaguna den) egungo ebazpenetik hurbil egon beharrik, baina esperotako tamaina gutxi gora-behera adierazi beharko luke (0 ≤ var ≤ 1 edo agian -1000000 ≤ var ≤ 1000000).
Mugak aldagai bat edo gehiago hautatuz zehaztu behar dira (barruti gisa) ezkerreko aldean eta zenbakizko balio bat sartuta (ez gelaxka bat edo formula bat) eskuineko aldean. Horrela, aldagai bat edo gehiago osoa edo bitarra soilik izatea hauta dezakezu.